

**An Roinn Forbartha Tuaithe agus Pobail**

**Ciste Éigeandála COVID-19**

**Treoirlínte**

**Léigh na treoirlínte seo a leanas go cúramach, sula gcomhlánaíonn tú an fhoirm iarratais.**

1. **Réamhrá**

Clár deontais é Ciste Éigeandála COVID-19 a chuireann deontais ar fáil do ghrúpaí a bhfuil baint dhíreach acu le freagra Ghlao an Phobail maidir le paindéim COVID-19.

Tá an scéim á maoiniú ag an Roinn Forbartha Tuaithe agus Pobail (an Roinn) agus á riar ag an Údarás Áitiúil (ÚÁ) i ngach ceantar.

Cuireann an Roinn maoiniú ar fáil do gach ceantar ÚÁ agus riarann sí an maoiniú seo go háitiúil chun a chinntiú go bhfuil an maoiniú dírithe mar is cóir.

Is do chaiteachas de nádúr caipitil a bhaineann le hobair freagartha maidir le COVID-19 iad na deontais.

Tá sé i gceist an chuid is mó den mhaoiniú a leithdháiltear ar gach ceantar Údaráis Áitiúil a chur ar leataobh do dheontais €1,000 nó níos lú.

Is féidir (le grúpaí a bhfuil baint dhíreach acu le freagra Ghlao an Phobail) iarratas a dhéanamh chuig an ÚÁ ábhartha.

**2. Cé atá incháilithe le hiarratas a dhéanamh?**

Is féidir le grúpaí a bhfuil baint dhíreach acu le freagra Ghlao an Phobail maidir le paindéim COVID-19 iarratas a dhéanamh.

Ní mór do ghrúpaí iarratas a dhéanamh chuig an Údarás Áitiúil ina bhfuil siad suite.

Níl eagraíochtaí ná daoine aonair tráchtála incháilithe do mhaoiniú.

**3. Céard atá incháilithe do mhaoiniú?**

Is obair de chineál caipitil a bhaineann le freagra ar COVID-19 atá i dteideal maoinithe.

**4. Riachtanais an Chláir**

Tá feidhm leis na coinníollacha seo a leanas ó thaobh gach tionscadal. Ag brath ar chineál do thionscadail (agus an grúpa atá ag déanamh an iarratais), d’fhéadfadh sé nár mhór freastal ar riachtanais bhreise. Déanfaidh an ÚÁ an méid seo a phlé leat má éiríonn le do d’iarratas.

Ní mór don eagraíocht an t-eolas seo a leanas a chur isteach lena n-iarratas:-

* Sonraí Cuntas Bainc / Cuntas Comhar Creidmheasa ar na mallaibh (chomh maith le Ceannlitir ó Ráiteas Bainc/Ráiteas Comhar Creidmheasa ar na mallaibh) don Chuntas a bhfuil an deontas le híoc isteach ann.
* Clárú Cánach (Uimhir Stádais Carthanachta nó Uimhir Thagartha Cánach nó Uimhir Rochtana Imréitigh Cánach).

**Ceanglais Chánach**

* Ní gá go mbeidh an grúpa/eagraíocht iarratasóra cláraithe chun críocha cánach.
* Ní mór go mbeidh aon ghrúpa/eagraíocht iarratasóra atá cláraithe chun críocha cánach comhlíontach. Ar aon dul leis na nósanna imeachta imréitigh cánach leasaithe a tháinig i bhfeidhm i mí Eanáir 2016, ní mór an Uimhir Rochtana Imréitigh Cánach a chur isteach chun críocha fíoraithe.
* Mura bhfuil uimhir thagartha cánach faighte ag an ghrúpa go fóill, glacfar le hUimhir Phearsanta Seirbhíse Poiblí an teagmhálaí atá ag an ghrúpa idir an dá linn. Ní mór uimhir thagartha cánach an ghrúpa a chur isteach níos moille.

**Toiliú Reachtúil –** Ní mór d’iarratasóirí a chinntiú go mbíonn gach cead agus toiliú reachtúil atá riachtanach faighte sula gcuirtear tús le haon obair, i gcásanna a bhfuil sé seo de dhíth. Áirítear cead pleanála leis sin, ach níl sé ag brath air.

**Árachas –** D’fhéadfadh an ÚÁ fianaise i scríbhinn de pholasaí árachais bailí a éileamh, sa chás gur ábhartha, le linn an phróisis athbhreithnithe.

**Aitheantas maidir le maoiniú** – Ba chóir aitheantas a thabhairt don Roinn nuair is féidir.

**Maoiniú meaitseáilte** **-** níl sé ina cheanglas faoin gclár seo.

**5. Critéir Roghnúcháin:**

Beidh na hÚdaráis Áitiúla ag déanamh measúnú ar na hiarratais chun incháilíocht a chinntiú. Ní mór do thionscadail a bheith ar aon éiteas leis an gclár a bheidh ag cur deontas ar fáil do ghrúpaí a bhfuil baint dhíreach acu le freagra Ghlao an Phobail maidir le paindéim COVID-19 in 2020.

Tabharfaidh an tÚdarás Áitiúil tús áite d'eagraíochtaí a chuireann seirbhísí sa líne thosaigh ar fáil.

Is féidir iarratais a mheas ag féachaint do mar a chuideoidh siad leis na bhfreagra maidir le paindéim Covid-19.

D’fhéadfaí tionscadail a mheas freisin agus aird á thabhairt ar chritéir bhreise a mheasfaidh an tÚdarás Áitiúil a bheith cuí agus a léiríonn luach breise an tionscadail nó gné den tionscadal ó thaobh aghaidh a thabhairt go leordhóthanach ar aidhmeanna an chláir i ngach ceantar riaracháin de chuid an ÚÁ.

**6. Rialachas Corparáideach**

**6a. Monatóireacht:**

Éileofar ar na deontaithe na caighdeáin is airde trédhearcachta agus cuntasachta a chomhlíonadh mar atá doiciméadaithe i gCiorclán 13/2014 na Roinne Caiteachais Phoiblí agus Athchóirithe – Bainistiú agus Cuntasach do dheontais ón Státchiste <http://circulars.gov.ie/pdf/circular/per/2014/13.pdf>

Is é an prionsabal uileghabhálach ná go mbeidh trédhearcacht agus cuntasacht ann ó thaobh airgead poiblí a bhainistiú, ar aon dul leis an ngeilleagar, le héifeachtúlacht agus le héifeachtacht. Tugtar breac-chuntas sa chiorclán, mar shampla, nár chóir do lucht faighte deontais fáil réidh le sócmhainní a bhí maoinithe trí airgead poiblí gan cead a bheith faighte roimh ré.

**6b. An Cód Rialachais d’Eagraíochtaí Pobail agus Deonacha**

Tá an Roinn ag moladh do chomhlachtaí a fuair maoiniú glacadh leis an gCód Rialachais, Cód Cleachtais do Dhea-Rialachas Eagraíochtaí Pobail, Deonacha agus Carthanais, mar go gcuideoidh sé leat an méid is fearr is féidir a bhaint amach i ngach réimse den obair. Iarrtar sa Chód Rialachais ar eagraíochtaí comhaontú a thabhairt go bhfeidhmeofar i leith prionsabail phríomha ar mhaithe lena n-eagraíocht a reáchtáil ar bhealach níos éifeachtúla i réimsí mar ceannaireacht, trédhearcacht agus cuntasacht agus iad féin a iompar le hionracas. Tá tuilleadh faisnéise le fáil maidir leis an gCód ag[www.governancecode.ie](http://www.governancecode.ie)

**7. Nósanna Imeachta maidir le Ceadú**

Déanfaidh gach ÚÁ na hiarratais go léir ar mhaoiniú a fhaightear faoin gclár seo a athbhreithniú agus a mheas.

D’fhéadfadh sé go dtógfadh an ÚÁ san áireamh, agus cinneadh á dhéanamh maidir leis an leithdháileadh deiridh den mhaoiniú do thionscadal, líon fachtóirí, lena n-áirítear, cothroime geografach agus inmhianaitheacht maoiniú a dhéanamh ar thionscadail dhifriúla. Tabharfaidh an tÚdarás Áitiúil tús áite d'eagraíochtaí a chuireann seirbhísí sa líne thosaigh ar fáil.

Nuair a bheidh cinneadh déanta, gheobhaidh gach tionscadal atá ceadaithe, faoi réir ag foirmiúlacht dlí agus ceanglais eile a thabhairt chun críche, tairiscint ar chuidiú deontais i bprionsabal. Beidh sé sin faoi réir ag na coinníollacha ábhartha a chomhlíonadh agus faoi réir ag an iarratasóir glacadh go sásúil leis an tairiscint sin.

Coimeádtar an ceart ar chosaint maoiniú a bhí tairgthe do thionscadal eile a bhí ceadaithe a leithdháileadh arís mura bhfreastalaítear ar na ceanglais go léir laistigh de thréimhse réasúnach.

Tá an ceart ar chosaint ag an Roinn agus/nó ag an Údarás Áitiúil tabhairt faoi iniúchadh ar chaiteachas nó cigireacht a dhéanamh ó am go ham.

|  |
| --- |
| **Tabhair ar aird:**De ghnáth sáraíonn na héilimh ar chúnamh an maoiniú a bhíonn ar fáil agus tá sé riachtanach, dá bhrí sin, go mbeidh an próiseas meastóireachta dian. Is é atá mar chuspóir leis an bpróiseas seo a chinntiú go dtagann na tionscadail is fearr chun cinn, agus na fachtóirí go léir á dtógáil san áireamh agus go dtugtar tacaíocht dóibh. Is é beartas na Roinne a chinntiú go gcaitear le gach iarratas go cothrom agus go neamhchlaonta.D’fhéadfadh sé go mbeadh na tairiscintí ar mhaoiniú níos lú ná an tsuim a bhí á lorg ag an iarratasóir. Ba chóir d’iarratasóirí a bheith ar an eolas go bhféadfadh go leor eagraíochtaí a bheith ag déanamh iarratais ar an gClár. Dá bhrí sin, in imthosca den sórt sin, d’fhéadfadh sé nach n-éireodh leis na hiarratais go léir a chomhlíonann na coinníollacha nó d’fhéadfadh sé gur suim níos lú ná an tsuim a bhí á lorg a bheadh i gceist. Agus an ÚÁ i mbun meastóireachta ar na tograí atá faighte, d’fhéadfadh siad comhairle a lorg agus dul i gcomhairle le gníomhaireachtaí eile, agus d’fhéadfadh sé faisnéis a nochtadh leis na saineolaithe agus leis na gníomhaireachtaí seo maidir le tograí atá faoi bhreithniú.  |

**8. Ginearálta**

Tá sé i gceist leis an bhfaisnéis atá curtha ar fáil sa doiciméad seo, tuiscint a thabhairt do na hiarratasóirí ar an bpróiseas lena ndéantar measúnú ar iarratais ar mhaoiniú agus lena gceadaítear na hiarratais agus níl léirmhíniú dlíthiúil i gceist leis.

**An tAcht um Shaoráil Faisnéise 2014**

D’fhéadfaí, faoin Acht um Shaoráil Faisnéise 2014, mionsonraí atá sna hiarratais agus sna doiciméid tacaíochta, arna n-iarraidh, a scaoileadh le tríú páirtithe. Sa chás faisnéis a bheith i d’iarratas atá íogair nó rúnda, déan an fhaisnéis sin a aithint agus tabhair míniú maidir leis an gcúis nár chóir an fhaisnéis sin a nochtadh. Má fhaightear iarratas faoin reachtaíocht ar fhaisnéis atá íogair a scaoileadh, rachfar i gcomhairle leat roimh chinneadh a dhéanamh cíbe a scaoilfear an fhaisnéis sin nó nach scaoilfear. Mura ndéantar faisnéis áirithe a aithint mar fhaisnéis atá íogair áfach, d’fhéadfaí an fhaisnéis sin a scaoileadh gan dul i gcomhairle leat.

**Cuairteanna Suímh**

D’fhéadfadh sé go dtabharfadh an Roinn nó an ÚÁ faoi chuairteanna suímh ar mhaithe le comhlíonadh théarmaí agus coinníollacha an Chláir a fhíorú gan aon fhógra a thabhairt roimh ré.

**D’fhéadfadh sé go n-éileofaí faisnéis bhreise**

Tá an ceart ar chosaint ag an ÚÁ tuilleadh faisnéise a éileamh uait más gá ar mhaithe le measúnú a dhéanamh ar d’iarratas.

**Úsáid faisnéise**

Bainfear úsáid as an bhfaisnéis atá curtha ar fáil ar an bhfoirm chun críocha an phróisis deontais a mheas agus a riar, agus chun aon chuairteanna suímh a éascú. Agus an ÚÁ i mbun meastóireachta ar na tograí atá faighte, d’fhéadfadh siad comhairle a lorg agus dul i gcomhairle le gníomhaireachtaí eile, agus d’fhéadfadh sé faisnéis a nochtadh leis na saineolaithe agus leis na gníomhaireachtaí seo maidir le tograí atá faoi bhreithniú.

**Eile**

* Tá sé i gceist an chuid is mó den mhaoiniú a leithdháiltear ar gach ceantar Údaráis Áitiúil a chur ar leataobh do dheontais €1,000 nó níos lú faoin gclár.
* Tabharfaidh grúpaí iarratasóra féindeimhniú nach bhfuil maoiniú acu chun tabhairt faoin obair gan cuidiú deontais, nó tabharfaidh siad faoi níos mó oibre anois ná mar a bhí siad in acmhainn tabhairt fúithi roimhe seo gan an deontas.
* Éileofar ar iarratasóirí, más do ghné amháin den tionscadal an t-iarratas ar mhaoiniú, fianaise doiciméadach a chur ar fáil maidir le hiarmhéid an mhaoinithe don ghné áirithe sin den tionscadal.
* Níl aon teorainn ar líon na n-iarratas ar thionscadail dhifriúla is féidir le heagraíocht a dhéanamh. Ba chóir go mbeadh iarratasóirí ar an eolas, áfach, go nglacfaidh an ÚÁ le cur chuige cothromais ar mhaithe le dáileadh cothrom an mhaoinithe a chinntiú.
* Tá an Státchiste ag déanamh maoiniú 100% ar an gclár. Is féidir le hiarratasóirí maoiniú eile/maoiniú meaitseáilte a ghiaráil do thionscadail (m.sh le LEADER, na Bailte Slachtmhara, maoiniú i ndáil le Feabhas a chur ar Bhailte agus ar Shráidbhailte, srl.) cé nach ceanglas atá anseo faoin gclár nua seo.
* Tá sé de fhreagracht ar na riarthóirí/an comhlacht atá freagrach as aon scéim nó clár maoinithe eile a chinntiú nach dtagann an Clár seo a úsáid chun tionscadal a chómhaoiniú salach ar rialacha na scéime/an chláir eile sin.
* Ní íocfar CBL ach amháin sa chás go bhfuil CBL san áireamh i suim an iarratais. Ní ghlacfar le haon éilimh eile d’íocaíochtaí nó aisíocaíochta CBL.

**9. Conas iarratas a dhéanamh**

**Foirm Iarratais**

Tá an fhoirm iarratais mionsonraithe agus leagtha amach lena chinntiú go bhfuil an fhaisnéis is gá ar fáil ann le meastóireacht a dhéanamh ar gach togra go cruinn agus go cothrom.

**Cinntigh, le do thoil, go gcomhlánaíonn tú foirm iarratais maidir le Ciste Éigeandála COVID-19 ina iomláine agus go seoltar aon doiciméid a thacaíonn le d’iarratas isteach in éineacht leis an iarratas.**

Ní bhreithneofar a bheith incháilithe ach na tionscadail a fhreastalaíonn ar na critéir atá leagtha amach thuas.

Caithfear ar bhealach tromchúiseach le faisnéis atá bréagach nó míthreorach a chur ar aghaidh ag céim ar bith den phróiseas iarratais. D’fhéadfadh sé go mbeadh eagraíocht ar bith nach gcomhlíonann téarmaí agus coinníollacha an chláir faoi réir ag cigireacht, go bhféadfaí a ndeontas a tharraingt siar, go n-éileofaí orthu cuid den deontas nó an deontas go léir a íoc ar ais agus/nó cosc a bheith orthu iarratais a dhéanamh ar feadh tréimhse ama. Cuirfear aon sáruithe tromchúiseacha ar théarmaí agus ar choinníollacha an Chláir in iúl don Gharda Síochána.

**Ba chóir iarratais a sheoladh ar aghaidh chuig:**

**Forbairt Phobail**

**Comhairle Contae Dhún na nGall**

**Oileán an Stáisiúin**

**Leifear**

**F83 X7PK**

**Co. Dhún na nGall**

**Má bhíonn aon cheisteanna eile agat, seol ríomhphost chuig: lcdc@donegalcoco.ie**